ߞߋ߬ߘߜ߭ߎ߬

ߞߋ߬ߘߜ߭ߎ߬ ߟߋ߬ ߦߋ߫ ߛߣߍ߬ߜ߭߭߭ߊߟߌ߫ ߥߙߏ߬ߘߎ߮ ߛߏ ߓߍ߯ ߘߐ߫ ߓߟߋ߬ߓߟߋ ߘߌ߫߸ ߓߐߕߏ߲ ߦߴߊ߬ ߣߌ߫ ߡߊ߬ߟߌ ߣߌ߫ ߖߌ߬ߣߍ߬ ߟߎ߫ ߕߍ߫. ߛߎߙߎ߲ߘߎ ߘߏ߫ ߦߋ߫ ߞߋ߬ߘߎ߰ ߘߐ߫ ߡߍ߲ ߖߊ߲߰ߧߊ ߥߊߣߍ߲߫ ߦߋ߫ ߤߊ߲߯ ߜߟߊ߬ߜߟߊ߬ ߅߀ ߘߐ߫߸ ߊ߬ ߣߌ߫ ߕߎ߫ ߜߝߐ߬ߣߍ߲ (ߕߎ߫ ߟߊߛߌ߰ߣߍ߲ ߸ ߕߎߝߌ߲) ߘߏ߫. ߛߎߙߎ߲ߘߎ ߏ߬ ߦߋ߫ ߘߊߞߓߊߣߊ߲ߞߏ ߟߋ߬ ߘߌ߫ ߘߎߢߊ߫ ߞߣߐ߫ߞߎߡߘߊ ߣߌ߲߬ ߘߟߊߡߌ߬ߘߊ߬ߣߍ߲߫ ߦߋ߫ ߝߊ߬ߙߊ߲߬ߛߌ ߥߞߌߔߋߘߌߦߊ ߟߋ߬ ߡߊ߬ .

 ߘߐ߬ߝߐ 
ߞߋ߬ߘߜ߭ߎ߫ ߜߍ߲߭ ߕߍ߰ߣߍ߲߫ ߦߋ߫ ߡߊ߬ߣߌ߲߬ߞߊ (ߒߞߏߝߐߟߊ) ߟߎ߫ ߟߋ߬ ߓߟߏ߫. ߊ߬ ߕߐ߮ ߞߘߐ ߟߋ߬ ߦߋ߫ ߗߋߞߍ߫ ߘߎ߮ (ߛߏ ߡߍ߲ ߞߣߐ߫ ߕߐ߮ ߟߎ߬ ߦߋ߫ ߓߊ߯ߙߊ߫ ߟߊ߫) ߟߋ߬ ߘߌ߫߸ ߤߊߟߌ߬ ߣߴߊ߬ ߕߘߍ߬ ߘߊ߫ ߞߏ߫ ߝߐ߫ ߢߊ߫ ߜߘߍ߫ ߟߎ߫ ߛߓߍߣߍ߲߫ ߦߋ߫ ߝߊ߬ߙߊ߲߬ߛߌ ߥߞߌߔߋߘߌߦߊ ߞߣߐ߫ (ߗߍ߬ߘߎ߯)߸ ߥߟߊ߫ ߏ߬ ߕߊ߬ߣߊ߫߸ ߓߴߊ߬ ߕߐ߮ ߡߊ߫ ߝߘߏ߬ ߊ߬ ߞߘߐ ߡߊ߬ ߒ߬ ߠߊ߫ ߞߊ߲ ߠߎ߬ ߘߐ߫ ߤߊ߲߯ ߓߌ߬. 

ߓߊߘߋ߲ߓߊ߫ ߟߊ߫ ߖߌ߲߭ (tata) ߡߊߦߋߙߋ߲ߣߍ߲ ߡߍ߲ ߦߋ߫ ߕߍ߲ߘߊ߫ ߞߊ߬ߝߏ ߞߣߐ߫߸ ߏ߬ ߓߘߊ߫ ߛߙߊߛߌ߰ ߞߵߊ߬ ߞߍ߫ ߝߙߎߕߎ߫ ߘߝߐ߬ߡߊ ߘߌ߫.

 ߞߎ߲߬ߠߊ߬ߛߌ߰ߟߌ 
ߞߋ߬ߘߜ߭ߎ߬ ߛߏ߫ ߞߣߐߟߊ ߟߋ߬ ߦߋ߫ ߞߋ߬ߘߜ߭ߎ߫ ߕߌ߲߬ߞߎߘߎ߲ ߞߎߓߋߛߏ ߘߌ߫.

ߛߣߍ߬ߜ߭ߊ߰ߟߌ߫ ߞߏߕߌ߯ ߞߘߐ߫ ߡߎߛߑߕߊ߬ߝߊ߫ ߜ߭ߌ߬ߙߊ߬ߛߌ߫ ߟߋ߬ ߛߎߘߊ߲߫ ߘߊ߫ ߛߏ ߛߏߕߌ߮ ߘߌ߫ ߂߀߀߉ ߟߊ߫. ߂߀߁߄ ߠߊ߫߸ ߊ߬ ߞߵߊ߬ ߟߐ߬ߦߙߐ ߟߊߕߊ߬ߡߌ߲߬ ߡߊ߬ߡߊ߬ߘߎ߫ ߤߊߖߌ߬ ߛߌ߬ߛߋ߫ ߡߊ߬.

 ߘߎ߰ߡߊ߬ߛߓߍ 

ߞߎߘߍ߫ ߇߀߂ ߟߋ߬ ߦߴߊ߬ ߣߌ߫ ߞߎߓߋߘߊ ߘߊ߬ߘߊ߯ߙߎ߫ ߕߍ߫.

ߞߏ߲ߞߏߟߌ߲ ߞߊ߬ߛߌߦߊ߫ ߊ߬ߟߋ ߟߋ߬ ߕߌ߲߬ߞߎߘߎ߲ ߘߐ߫ ߓߘߍߞߍ߭.

 ߘߎ߰ߘߐ߬ߛߓߍ ߘߐ߬ߞߏ 
ߞߋ߬ߘߎ߰ ߛߏ ߛߌ߰ߣߍ߲߫ ߦߋ߫ ߝߊ߬ߛߏ ߛߌߟߊ ߝ߇ ߟߋ߬ ߝߍ߬ ߊ߬ ߣߌ߫ ߛߣߍ߬ߜ߭߭߭ߊߟߌ߬ ߓߊ߸ ߊ߬ ߦߋ߫ ߓߊ߯ߛߊߙߌ߫ ߞߊ߬ߝߏ ߞߏ߲ߞߏߞߏߟߌ߲ ߕߍߡߟߊ ߟߋ߬ ߘߐ߫.

ߊ߬ ߛߏ ߦߋ߫ ߜߊߛߊ߲߫ ߘߎ߮ ߟߋ߬ ߞߊ߲߬ ߓߙߍ߬ ߥߎߟߋ߲ ߘߌ߲߬ߞߌߙߊ ߘߐ߫.

 ߛߌ߰ߓߊ߮ 

߁߉߈߈ ߣߌ߫ ߂߀߀߂ ߟߎ߫ ߕߐ߯ߛߓߍߟߌ ߝߍ߬߸ ߊ߬ ߛߌ߰ߓߊ߮ ߡߊߦߟߍ߬ ߘߊ߫ ߞߊ߬ ߓߐ߫ ߁߁߂߁߆ ߘߐ߫ ߞߊ߬ ߞߍ߫ ߁߆߆߇߂ ߘߌ߫.

߂߀߀߇ ߟߊ߫߸ ߞߎ߲߬ߠߊ߬ߛߌ߰ߟߊ߬ߞߊ ߖߊ߬ߕߋ߬ߛߎ߬ߓߐ ߕߊ߫ ߝߐߟߌ߫ ߘߐ߫߸ ߞߏ߫ ߡߐ߰ ߁߈߈߆߀ ߟߋ߬ ߦߋ߫ ߞߋ߬ߘߜ߭ߎ߫ ߛߏ ߞߣߐ߫.

߂߀߁߇ ߟߊ߫߸ ߞߋ߬ߘߜ߭ߎ߫ ߕߌ߲߬ߞߎߘߎ߲ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߞߊ߫ ߡߐ߰ ߁߇߂߄߈߂ ߟߋ߬ ߘߌ߫߸ ߡߍ߲ ߕߟߊߣߍ߲߫ ߦߋ߫: ߗߍ߭ ߟߎ߬: ߈߉߄߉߃߸ ߡߏ߬ߛߏ ߟߎ߬: ߈߂߉߈߉ ߖߊ߬ߕߋ߫߸ ߡߍ߲ ߝߣߊ߫ ߦߋ߫ ߓߍ߲߬ ߠߊ߫ ߝߊ߬ߛߏ ߕߊ ߘߊ߬ߡߊ ߗߍ߬ߡߍ ߘߐ߫ ߁.߁ ߡߊ߬߸ ߏ߬ ߝߣߊ߫ ߕߊ߬ߣߍ߲߬ ߦߋ߫ ߝߊ߬ߛߏ ߛߌ߰ߓߊ߰ߓߙߍ߬ߟߐ߲ ߣߌ߫ ߖߊ߬ߕߋ߬ߘߐ߬ߛߌ߮ ߖߋ߬ߕߌ߬ߘߊ ߟߎ߬ ߟߊ߫ ߞߎ߲߬ߠߊ߬ߛߌ߰ߟߊ߬ߞߊ ߝߙߍߕߍߦߊߟߌ ߟߋ߬ ߡߊ߬ (ANSD 2017) ߂߀߁߇ ߟߊ߫.

ߞߊ߲ ߠߎ߬

ߞߊ߲ ߡߍ߲ ߦߋ߫ ߝߐ߫ ߟߴߊ߬ ߛߏ ߞߣߐ߫ ߓߊߞߍ߸ ߏ߬ ߟߋ ߦߋ߫ ߖߊ߬ߜ߭ߊ߲߬ߞߊ߬ߞߊ߲ ߘߌ߫ߒߠߋ ߖߍ߬ߘߍ ߓߘߊ߫ ߛߎ߫ ߞߋߟߋ߲߫ ߣߌ߫ ߕߋ߬ߟߋ߫ ߝߌ߬ߟߊ߬ ߞߍ߫ ߛߏ ߞߣߐ߫ ߦߋ߲߬߸ ߒ߬ ߓߐ߫ ߘߴߊ߬ ߞߊ߬ߟߊߡߊ߬ ߏ߬ ߟߋ ߛߋ߲߬ߝߍ߫߸ ߤߊߟߌ߬ ߣߴߊ߬ ߕߘߍ߬ ߘߊ߫ ߞߴߊ߬ ߛߓߍߣߍ߲߫ ߦߋ߫ ߝߊ߬ߙߊ߲߬ߛߌ ߘߐ߫ ߞߏ߫ ߝߌߟߊ߫ ߞߊ߲ ߠߋ߬ ߦߋ߫.

 ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߟߌ߬ߤߟߊ߬ߦߊ 
ߊ߬ ߓߌ߬ ߞߎ߲ ߠߊ߫߸ ߞߎ߲ߝߊ߲ߓߐߟߊ ߟߎ߬ ߟߋ߬ ߦߴߊ߬ ߛߐ߬ߘߐ߲ ߘߊߞߎ߲ ߕߐ߭ ߟߎ߬ ߘߝߊ߫ ߟߊ߫ (ߛߣߍ߬ߞߍ ߣߌ߫ ߛߊߣߌ߲߫ ߘߊߡߊ߲߫ ߛߋ߲ ߠߎ߬)߸ ߏ߬ ߟߎ߬ ߝߣߊ߫ ߞߎ߲߬ ߖߐ߲ߖߐ߲ ߠߋ߬ ߦߋ߫ ߘߍ߲ߘߋߝߍߟߐ߫ ߛߎߙߎ߲ߘߎ߫ ߛߎ߬ߘߎ߲߬ߧߊ ߘߌ߫ (ߜߟߊ߬ߜߟߊ߫ ߁߀߀) ߊ߬ ߣߌ߫ ߝߣߊ߫ ߊ߬ ߜߋ߲ߜߋ߲߫ ߔߊߙߞ ߣߌߛߌߦߐ߲ߣߊߟ ߘߎ߬ ߢߏߞߟߏߞߏߓߊ߫߸ ߏ߬ ߡߍ߲ ߞߎ߲ߝߊ߲ߓߐߓߊ߮ ߝߊ߲߬ߓߊ ߦߋ߫ ߥߟߌ߬ ߟߊ߫ ߞߋ߬ߘߜ߭ߎ߫ ߟߋ߬ ߞߊ߬ ߥߊ߫.

ߣߊ߲߬ߕߌ߰ ߘߊ߮ ߘߏ߫ ߝߣߊ߫ ߦߋ߫ ߞߋ߬ߘߜ߭ߎ߬߸ ߡߞߊ߬ߙߊ߲߬ߠߌ߲ ߕߊ߲ߓߊ߲ ߔߌߛ ߞߐߙߔߛ߸ ߕߊ߬ߡߌ߲߬ߘߊ ߛߓߍߘߊ ߘߏ߫߸ ߞߙߊ߬ߖߊߥߏ߫ ߣߊ߬ߕߊ ߟߎ߬ ߞߊ߲ߡߊ߬ ߞߊ߬ ߓߐ߫ ߖߌ߬ߣߍ߬ ߣߌ߫ ߡߊ߬ߟߌ ߟߊ߫߸ ߝߟߍ ߗߋߘߊ ߘߏ߫߸ ߞߊߕߏߟߞߌ ߟߎ߬ ߟߊ߫ ߗߋߦߊߟߌ ߓߣߊ߬ߘߣߊ߬ߟߊ߬ߛߏ (dispensaire) ߘߏ߫߸ ߊ߬ ߣߌ߫ ߖߊ߬ߥߏ ߘߊߞߎ߲߫ ߓߐߣߍ߲ߢߐ߲߰ߡߊ ߟߎ߫߸ ߥߊߟߌߘߊ ߟߎ߫߸ ߖߌ߬ߦߊ߬ߓߏ߲ ߠߎ߫߸ ߊ߬ ߣߌ߫ ߘߊ߯ߦߌߟߊ (ߕߏ߯ߘߊߣߍ߲߫ ߜߋ߲߬ߞߋߟߋ߲) ߘߏ߫.

ߊ߬ ߛߎ߯ߝߍ ߡߊߟߐ߲ߣߍ߲߫ ߦߴߊ߬ ߓߊߦߌ ߟߎ߬ ߡߊ߬ ߡߍ߲ ߠߎ߬ ߦߋ߫ ߟߊߛߣߍ߫ ߟߊ߫ ߞߊ߬ ߓߐ߫ ߖߌ߬ߣߍ߬ (ߟߋߔߌ߬ ߣߌ߫ ߞߙߊ߬ ߝߊ߯ߣߌ߲ ߠߎ߬). 

ߞߐߙߐ߲ߘߌ߫ (ߞߐ߮ߙߌ) ߞߟߏߓߐ߫ ߦߙߐ ߘߏ߫ ߘߌ߫ ߞߍ߫ ߞߋ߬ߘߜ߭ߎ߬ ߛߏ ߞߣߐ߫ ߛߏ ߘߏ߲߬ߘߊ ߟߊ߫ ߣߎߡߊ߲ ߝߍ߬ ߕߊ߲߬ߓߊ߬ߞߎ߲߬ߘߊ߫ ߣߌ߫ ߞߋ߬ߘߜ߭ߎ߫ ߕߍ ߛߌߟߊߞߎ߲ ߠߊ߫߸ ߏ߬ ߟߊߞߙߐ߬ߛߌ߫ ߘߴߊ߲ ߓߟߏ߫ ߊ߲ ߠߊ߫ ߕߊ߯ߡߊ ߞߐߛߊߦߌ ߘߏ߫ ߟߋ߬ ߝߍ߬ ߛߣߍ߬ߜ߭߭߭ߊߟߌ߫߸ ߏ߬ ߞߍ߫ ߘߊ߫ ߁߉߉߈ ߣߌ߫ ߁߉߉߉ ߟߎ߬ ߘߏ߫ ߘߐ߫ ߞߋߟߋ߲߫ ߠߋ߬ ߟߊ߫ߊ߲ ߞߐߛߊߦߌ ߞߊ߬ ߛߎ߫ ߞߋߟߋ߲߫ ߣߌ߫ ߕߋ߬ߟߋ߫ ߝߌ߬ߟߊ߬ ߞߍ ߡߍ߲ ߞߍ߫ ߞߋ߬ߘߜ߭ߎ߫ ߸ ߊ߲ ߞߵߊ߬ ߦߋ߫ ߏ߬ ߕߎ߬ߡߊ ߟߋ߬ ߟߊ߫.

 ߓߐߢߐ߲߯ߡߊ ߣߌ߫ ߞߏߟߊߘߍߢߐ߲߯ߦߊ 

 🇫🇷 ߓߑߙߎߊߦ-ߟߊ߬-ߓߎ߳ߌߛߌߍߙ (ߝߊ߬ߙߊ߲߬ߛߌ߫) ߞߊ߬ߦߌ߯ ߁߉߉߁ ߠߊ߫.

 ߡߐ߰ߘߐ߬ߜߍ ߡߍ߲ ߠߎ߬ ߡߏߦߌ߫ ߘߊ߫ ߞߋ߬ߘߜ߭ߎ߫ 

 ߊߡߊߕ ߘߊ߲߬ߛߜ߭ߐ߫ (߁߉߃߇-߂߀߁߉)߸ ߓߘߍ߬ߓߘߍ߬ߟߌ߬ߟߊ ߣߌ߫ ߛߏ ߛߏߕߌ߯ ߞߘߐ.
 ߡߊ߬ߘߌ߫ ߛߌ߰ߛߞߐ߫ (߁߉߃߀-߁߉߉߈)߸ ߓߘߍ߬ߓߘߍ߬ߟߌ߬ߟߊ 
 ߡߊ߲ߓߊ߬ ߜ߭ߌ߬ߙߊ߬ߛߌ߫߸ ߛߏ ߥߛߊ߬ߘߋ߲ ߣߴߊ߬ ߛߏߕߌ߯ ߞߘߐ
 ߡߎߛߑߕߊ߬ߝߊ߫ ߡߊ߲ߓߊ߬ ߜ߭ߌ߬ߙߊ߬ߛߌ߫ (߁߉߆߅-)߸ ߓߘߍ߬ߓߘߍ߬ߟߌ߬ߟߊ
 ߎߡߊߙߎ߫ ߖߊ߬ߞߌ߬ߕߋ߫߸ ߕߏ߬ߟߊ߲߬ߕߊ߲߬ߠߊ
 ߛߊߟߌߝߎ߬ ߖߊߥߏ߬ (߁߉߇߇-) ߕߏ߬ߟߊ߲߬ߕߊ߲߬ߠߊ

 ߦߟߌߣߐ ߣߌ߫ ߦߟߌߡߊߛߙߋ ߟߎ߬ 

 ߌ߲߬ ߝߣߊ߫ ߘߐߜߍ߫ 

 ߛߓߍߘߊ 

 ߞߐߞߊ߲߫ ߛߘߌߜߋ߲ ߠߎ߬ 
ߥߞߌߡߋߘߌߦߊ ߖߊ߬ߕߋ߬ߘߐ߬ߛߌ߰ ߜߘߍ ߟߎ߬ ߘߐ߫: 

 ߞߋ߬ߘߜ߭ߎ߫߸ ߥߞߌߡߋߘߌߦߊ߫ ߞߐߡߐ߲ߛ ߞߊ߲߬
ߦߌߟߡߊ:ߞߊ߬ߝߏ߬ߙߋ߲ ߡߍ߲ ߦߋ߫ ߞߋ߬ߘߜ߭ߎ߫ ߕߌ߲߬ߞߎߘߎ߲ ߘߐ߫
ߦߌߟߡߊ:ߛߣߍ߬ߜ߭ߊߟߌ߫ ߛߏ
ߦߌߟߡߊ:ߛߣߍ߬ߜ߭߭߭ߊߟߌ߫ ߘߎ߰ߡߊ߬ߛߓߍ ߛߌ߰ߝߏ߲
ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲